

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 351-01/23-01/2

URBROJ: 2125-1-02-23-03

Gospić, 15. ožujka 2023. godine

 **GRADSKO VIJEĆE GRADA GOSPIĆA**

**PREDMET: Prijedlog Odluke o osnivanju prava građenja u korist**

 **HRVATSKE GORSKE SLUŽBE SPAŠAVANJA**

 - na razmatranje i donošenje – dostavlja se -

Na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 3/20, 2/21) u privitku dopisa dostavljam Vam na razmatranje i donošenje Prijedlog Odluke o osnivanju prava građenja u korist HRVATSKE GORSKE SLUŽBE SPAŠAVANJA.

O b r a z l o ž e nj e

1. PRAVNI TEMELJ ZA DONOŠENJE PREDLOŽENE ODLUKE
* Članak 4. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21) propisano je da se ne plaća naknada za stjecanje prava vlasništva, prava služnosti i prava građenja kada to pravo stječu osobe javnog prava, međusobno jedna od drugih, na zemljištu potrebnom za izgradnju infrastrukturnih građevina.
* Članak 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21) propisuje da Gradsko vijeće donosi odluke i druge opće akte kojima uređuje pitanja iz samoupravnog djelokruga Grada Gospića
1. OCJENA STANJA I OBRAZLOŽENJE ODLUKE

HRVATSKA GORSKA SLUŽBA SPAŠAVANJA, Galovićeva 8, Zagreb, obratila se Gradu Gospiću sa zahtjevom za rješavanje imovinskopravnih odnosa sklapanjem Ugovora o osnivanju prava građenja na nekretnini, označenoj kao k.č. br. 3734/10, ukupne površine 2.606 m2, upisana u zk.ul.br. 3718, k.o. Gospić.

HGSS je nacionalna, stručna, humanitarna i neprofitna udruga koja obavlja djelatnost od interesa za Republiku Hrvatsku. Ta djelatnost je usmjerena na sprječavanje nesreća, spašavanje i pružanje prve medicinske pomoći u planini i na drugim nepristupačnim područjima i u izvanrednim okolnostima kod kojih pri spašavanju i pružanju pomoći treba primijeniti posebno stručno znanje i upotrijebiti tehničku opremu za spašavanje u planinama, a u svrhu očuvanja ljudskog života, zdravlja i imovine. Udruga u svome djelovanju surađuje s tijelima državne uprave i tijelima jedinica lokalne i područne/regionalne samouprave, ustanovama, Oružanim snagama Republike Hrvatske, zdravstvenim ustanovama i ustanovama socijalne skrbi, Hrvatskim planinarskim savezom i drugim pravnim i fizičkim osobama u području kulture, fizičke kulture i sporta, turizma, zaštite prirode i okoliša, prometa. Također usko surađuje i s javnim ustanovama i nadležnim tijelima za zaštitu prirode u području zaštite i očuvanja planinske prirode i zaštite okoliša.

Nekretnina za koju se osniva pravo građenja bila bi korištena za izgradnju centralnog skladišta HGSS-a, namijenjenog za skladištenje opreme koju HGSS koristi prilikom sudjelovanje u velikim akcijama traganja i spašavanja, velikim nesrećama i prirodnim katastrofama i to poglavito u vidu zapovjednih vozila, plovila, logističkih prikolica, logističke opreme (bazni šatori, generatori električne energije većeg kapaciteta, tehničke osobne i zajedničke opreme, sustava za upravljanje pitkom i sivom vodom, komunikacije u RH i van RH, rasvjetna tijela), kao i druga opreme namijenjene spašavanju.

Pravo građenja osniva se bez naknade, iz razloga što se namjeravanim zahvatom ostvaruje javni interes te da se u takvim i sličnim slučajevima kod rješavanja imovinsko-pravnih odnosa i pitanja naknade na odgovarajući način mogu primijeniti odredbe Zakonu o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11), kao i odredbe članka 391. stavka 2. Zakona o vlasništvu i drugim stvarnim pravima.

Osnivanje prava građenja kao vrsta ograničenja vlasničkih prava, za Grad Gospić predstavlja najmanji teret.

III. POTREBNA SREDSTVA

Za provođenje predložene Odluke nije potrebno osigurati financijska sredstva u Proračunu Grada Gospića.

Slijedom navedenog, predlaže se Gradskom vijeću Grada Gospića donošenje predmetne Odluke.



Temeljem članka 35., 287. i 361. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 - ispravak), članka 4. i 5. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj dana\_\_\_\_\_\_\_\_\_2023. godine, donosi

**O D L U K U**

**o osnivanju prava građenja u korist**

**HRVATSKE GORSKE SLUŽBE SPAŠAVANJA**

**Članak 1.**

Grad Gospić će u korist HRVATSKE GORSKE SLUŽBE SPAŠAVANJA, Galovićeva 8, Zagreb, OIB: 02584649098 (u daljnjem tekstu: HGSS), osnovati pravo građenja na nekretnini u svom vlasništvu, označenoj kao k.č.br. 3734/10, ukupne površine 2.606 m2, u zk.ul.br. 3718/I, k.o. Gospić.

**Članak 2.**

Pravo građenja osniva se za zahvat u prostoru – građenje građevine centralnog skladišta HGSS-a.

**Članak 3.**

HGSS dužan je građevinu iz točke 1. ove Odluke izgraditi u roku od 2 (dvije) godine, od dana sklapanja Ugovora o osnivanju prava građenja.

Pravo građenja osniva se na rok dok na nekretnini (zemljištu) postoji građevina iz članka 1. ove Odluke, odnosno dok se ista koristi sukladno svojoj namjeni.

**Članak 4.**

Za osnovano pravo građenja ne plaća se naknada sukladno odredbama članka 4. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21).

**Članak 5.**

HGSS je dužan, po izgradnji građevine iz točke 1. ove Odluke, istu geodetski snimiti i evidentirati u katastarskim i zemljišnim knjigama.

**Članak 6.**

Ovlašćuje se gradonačelnik Grada Gospića za sklapanje ugovora o osnivanju prava građenja, kojim će se regulirati međusobna prava i obveze između Grada Gospića i HGSS-a.

**Članak 7.**

Ova Odluka stupa na snagu osmog dana od dana objave u „Službenom vjesniku Grada Gospića“.

 PREDSJEDNICA GRADSKOG VIJEĆA

 GRADA GOSPIĆA

 Ana-Marija Zdunić, mag. iur., v.r.